Taksodega augustis tehtud 11 kontrollsõidust kuuel ilmnesid probleemid taksoveoeeskirja täitmisel, neist kolmel juhul oli tegemist tõsiste rikkumistega.    Neil raskematel juhtudel oli probleemiks käsitsi täidetud kviitungi väljastamine, ühtlasi küsiti neist kahel korral kindlat, mitte taksomeetri järgset summat ning ühel korral ei lülitanud juht taksomeetrit üldse sisse.    Tallinna Transpordi- ja Keskkonnaameti poolt  teostatud 11 kontrollsõidust viiel probleeme ei esinenud. Komisjoni ette kutsuti kolm taksojuhti, kes esindatavad Oberst takso, Linnatakso ja Hansa Takso kaubamärki. Kiirmenetluse protokoll koostati kahele taksojuhile, kes ootasid kliente selleks mitte ettenähtud kohas ehk väljaspool taksopeatust. Ühel Obersti taksol puudus sõidukikaart ja hinnakiri ning üks Silver Takso väljastas halva kvaliteediga printerikviitungi.    Eelmise kontrolli käigus ilmnenud probleemidest tulenevalt pöördus transpordi- ja  keskkonnaamet Majandus- ja Kommunikatsiooniministeeriumi poole selgituste saamiseks. Internetiküsitlus, selgitamaks milliseid teenustetariife taksokasutajad pooldavad, näitas, et kõige rohkem pooldatakse kilomeetritariifi (26% vastustest) ning kõige vähem ettetellimistasu (2,25%), pealeistumistasu (2%) ja kilomeetritariif asukohast sõltuvalt 1,75%.    Miinimumtasu pooldas 13,75%, ajatariif koos ülemineku kiirusega 11,5%, sõidualustustasu 8,25% ja ajatariifi 8%, kilomeetri tariif sõltuvalt sõitjate  arvust 3,25% vastuste koguhulgast. Laste turvavarustust soovis taksosse 8% ja lemmikloomavedu 7,25% vastustest.    Raepress